# PREDSEDA NÁRODNEJ RADY SLOVENSKEJ REPUBLIKY

Číslo: CRD-1970/2018

****

1239

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 12. októbra 2018

o pridelení návrhov rozpočtov predložených Národnej rade Slovenskej republiky v súlade s príslušnými zákonmi na prerokovanie výborom Národnej rady Slovenskej republiky

##### A. p r i d e ľ u j e m

**1. Návrh rozpočtu Exportno-importnej banky Slovenskej republiky na rok 2019** (tlač 1184)

(podľa § 6 ods. 6 a § 31 ods. 1 zákona č. 80/1997 Z. z. o Exportno–importnej banke Slovenskej republiky v znení neskorších predpisov)

Výboru Národnej rady Slovenskej republiky pre financie a rozpočet

**na prerokovanie do 22. novembra 2018**,

**2. Návrh rozpočtu Sociálnej poisťovne na rok 2019 a rozpočtový výhľad na roky 2020 a 2021** (tlač 1128)

(podľa § 122 ods. 4 písm. c) bod 2 zákona č. 461/2003 Z. z. o sociálnom poistení v znení neskorších predpisov)

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre sociálne veci

**na prerokovanie do 22. novembra 2018**,

# PREDSEDA NÁRODNEJ RADY SLOVENSKEJ REPUBLIKY

- 2 -

**3. Návrh rozpočtu Úradu pre dohľad nad zdravotnou starostlivosťou na roky 2019 až 2021** (tlač 1185)

(podľa § 28 ods. 4 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov)

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre zdravotníctvo

**na prerokovanie do 22. novembra 2018**,

**4. Návrh rozpočtu Ústavu pamäti národa na rok 2019**

Výboru Národnej rady Slovenskej republiky pre ľudské práva a národnostné

menšiny

**na prerokovanie do 22. novembra 2018**

ako orgánu, ktorý návrh rozpočtu prerokuje a zaujme k nemu stanovisko podľa uznesenia Národnej rady Slovenskej republiky č. 31 z 27. apríla 2016;

### B. u r č u j e m

**ako gestorský**

1. Výbor Národnej rady Slovenskej republiky pre financie a rozpočet, ktorý   
na základe rokovania výboru predloží Národnej rade Slovenskej republiky správu o výsledku prerokovania návrhu rozpočtu Exportno-importnej banky Slovenskej republiky na rok 2019

**do 27. novembra 2018**,

2. Výbor Národnej rady Slovenskej republiky pre sociálne veci, ktorý na základe rokovaní výborov predloží Národnej rade Slovenskej republiky správu o prerokovaní návrhu rozpočtu Sociálnej poisťovne na rok 2019 a rozpočtový výhľad na roky 2020 a 2021

**do 27. novembra 2018**,

3. Výbor Národnej rady Slovenskej republiky pre zdravotníctvo, ktorý na základe rokovaní výborov predloží Národnej rade Slovenskej republiky správu o prerokovaní návrhu rozpočtu Úradu pre dohľad nad zdravotnou starostlivosťou na roky 2019 až 2021

**do 27. novembra 2018.**

Andrej D a n k o  v. r.